Sæsonen er i fuld gang i sejlerskolen! 
Alle skolebådene er nu søsat, tilrigget og tilbage på vandet – og det kan mærkes! Holdene er godt i gang, og der er masser af aktivitet på havnen og på vandet. 
I år har vi 40 elever på første og andet år samt 8 elever på kapsejlads – fordelt på i alt 14 hold. Det er en stærk start på sæsonen! Hvis du som elev mangler ture for at nå dine obligatoriske 12 gange, er du meget velkommen til at sejle med andre hold. Husk blot selv at lave en aftale med en instruktør – du finder holdoversigten på opslaget ved trekantskuret. Ved intromødet i slutningen af april blev årets repræsentanter fundet – stor tak til Liv og Niels, der har påtaget sig rollen som elevrepræsentanter, og også tak til Simone og Rasmus, som repræsenterer instruktørerne.    
Skoleudvalget 2026 består af:·      
Liv Rasmussen – elevrepræsentant (sejler Frem III – tirsdag)· 
Niels Henrik Slisz – elevrepræsentant (sejler Frem I – torsdag)·       
Simone Lenette Olesen – instruktørrepræsentant (sejler Frem I – torsdag)·       
Rasmus Schnedler-Meyer – instruktør (backup) (sejler Frem I – mandag)·       
Pernille Struck – skolechef fHar du idéer, input eller noget vi bør tage op – hvad enten det handler om undervisning, sociale arrangementer eller noget helt tredje – så tag endelig fat i en af os. 
ÅRETS SOMMERTOGT 
Der er er stadig plads til flere på årets sommertogt. Har du egen båd, er du også meget velkommen til at sejle med – og du bestemmer selv, hvor længe du vil følge skolebådene. Du tilmelder dig ved at sende en mail til sejlerskolen@oesf.dk , og fortæller hvilken/hvilke uger du gerne vil med. Hvis du har spørgsmål til turen kan du skrive/ringe til Simone (31903164). Se mere i opslaget på hjemmesiden under Skolen https://oesf.dk/skolen/
